PRITARTA

Prienų rajono savivaldybės tarybos

2019 m. gruodžio d.

sprendimu Nr.

**SUSITARIMAS**

**DĖL AB „PRIENŲ ŠILUMOS TINKLAI“ PATIRTŲ IŠLAIDŲ GRĄŽINIMO**

20...... m. ........................d. Nr.

Prienai

Mes, **Prienų rajono savivaldybės administracija**, įstaigos kodas 288742590, buveinės adresas Laisvės a. 12, Prienai, atstovaujama administracijos direktorės Jūratės Zailskienės, ir

**AB „Prienų šilumos tinklai“**, įmonės kodas 170759250, buveinės adresas Statybininkų g. 6, Prienai, atstovaujama direktoriaus Ramūno Blaževičiaus,

ATSIŽVELGDAMOS į tai, jog 2015-07-31 sutarties Nr. (9.28)-D1-2015/389 „Dėl Prienų rajono šilumos ūkio nuomos, atnaujinimo iš šilumos tiekimo vartotojams sutarties pasibaigimo, turto nuomos sutarties pasibaigimo ir turto perdavimo“ 7 punkto pagrindu AB „Prienų šilumos tinklai“ savivaldybės nurodymu vykdė mokėjimus UAB „Trakų energija“ (buvęs pavadinimas UAB „Prienų energija“) ir iš viso savo lėšomis UAB „Trakų energija“ sumokėjo 360 488,38 Eur (tris šimtus šešiasdešimt tūkstančių keturis šimtus aštuoniasdešimt aštuonis eurus ir 38 centus) (be PVM);

ATSIŽVELGDAMOS į tai, jog Kauno apygardos teismas 2018 m. liepos 17 d. sprendimu civ. b. Nr. e2-916-555/2018 pripažino 2015-07-31 sutarties Nr. (9.28)-D1-2015/389 dalį negaliojančia bei taikė restituciją, priteisdamas 360 488,38 Eur sumą iš UAB „Trakų energija“ Prienų rajono savivaldybės naudai;

ATSIŽVELGDAMOS į tai, jog, vykdydamas įsiteisėjusį 2018 m. liepos 17 d. Kauno apygardos teismo sprendimą civ. b. Nr. e2-916-555/2018, skolininkas UAB „Trakų energija“ sumokėjo 360 488,38 Eur sumą į Prienų rajono savivaldybės administracijos sąskaitą;

ATSIŽVELGDAMOS į 2019-11-26 AB „Prienų šilumos tinklai“ prašymą Nr. 204 „Dėl lėšų grąžinimo“;

ĮVERTINDAMOS tai, jog Lietuvos Aukščiausiajame Teisme šiuo metu yra nagrinėjama civilinė byla Nr. e3K-3-46-XX/2020 dėl Kauno apygardos teismo 2018 m. liepos 17 d. sprendimo civ. b. Nr. e2-916-555/2018 peržiūrėjimo kasacine tvarka;

**SUDARĖME šį susitarimą dėl AB „Prienų šilumos tinklai“ patirtų išlaidų grąžinimo, kuriuo susitarėme, jog:**

1. Ne vėliau negu iki 2019 m. gruodžio 30 d. AB „Prienų šilumos tinklai“ įsipareigoja Prienų rajono savivaldybės administracijai pateikti laisvos formos prašymą ir dokumentus, patvirtinančius, kad AB „Prienų šilumos tinklai“ laikotarpiu iki 2018-06-27 atliko mokėjimus (iš viso 360 488,38 Eur) UAB „Trakų energija“ pagal 2015-07-31 sutarties Nr. (9.28)-D1-2015/389 „Dėl Prienų rajono šilumos ūkio nuomos, atnaujinimo iš šilumos tiekimo vartotojams sutarties pasibaigimo, turto nuomos sutarties pasibaigimo ir turto perdavimo“ 5 ir 7 punktą.
2. Ne vėliau negu iki 2019 m. gruodžio 31 d. Prienų rajono savivaldybės administracija, gavusi susitarimo 1 punkte nurodytus dokumentus, įsipareigoja grąžinti AB „Prienų šilumos tinklai“ 360 488,38 Eur, kuriuos UAB „Trakų energija“ pervedė Prienų rajono savivaldybės administracijai vykdydama 2018-07-17 Kauno apygardos teismo sprendimą, 2018-07-27 papildomą sprendimą civ. b. Nr. e2-916-555/2018 bei 2019-06-28 Lietuvos apeliacinio teismo nutartį civ. b. Nr. e2A-351-790/2019.
3. Tuo atveju, jei Lietuvos Aukščiausiasis Teismas, išnagrinėjęs civilinę bylą Nr. e3K-3-46-XX/2020, iškeltą pagal UAB „Trakų energija“ kasacinį skundą dėl 2018-07-17 Kauno apygardos teismo sprendimo, 2018-07-27 papildomo sprendimo civ. b. Nr. e2-916-555/2018 bei 2019-06-28 Lietuvos apeliacinio teismo nutarties civ. b. Nr. e2A-351-790/2019 peržiūrėjimo, panaikintų pirmosios ir apeliacinės instancijos sprendimus ir / arba pripažintų, kad 2015-07-31 sutartis Nr. (9.28)-D1-2015/389 „Dėl Prienų rajono šilumos ūkio nuomos, atnaujinimo iš šilumos tiekimo vartotojams sutarties pasibaigimo, turto nuomos sutarties pasibaigimo ir turto perdavimo“ dalyje, kuria Prienų rajono savivaldybė įsipareigojo per 36 mėnesius uždarajai akcinei bendrovei sumokėti 432 586,09 Eur, yra teisėta ir UAB „Trakų energija“ turi būti grąžinta visa tai, kas buvo pagal panaikintus sprendimus, pritaikius restituciją, išieškota (LR CPK760 str.), AB „Prienų šilumos tinklai“ įsipareigoja, Prienų rajono savivaldybės administracijai nurodžius, ne vėliau kaip per 14 dienų sumokėti (grąžinti) UAB „Trakų energija“ 360 488,38 Eur.
4. Šis susitarimas sudarytas dviem vienodą teisinę galią turinčiais egzemplioriais, po vieną kiekvienai iš pasirašančių šalių.

**Prienų rajono savivaldybės administracija AB „Prienų šilumos tinklai“**

Administracijos direktorė Direktorius

Jūratė Zailskienė Ramūnas Blaževičius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_